સચીને લૂંટનો પ્લાન ભાવીકને કહ્યો હતો. બન્ને બે દિવસ પછી બાઇક પર સુરેખાબેનના ઘરે પૂર્વતૈયારીઓ સાથે પહોંચ્યા હતા. સાથે ક્લોરોફોર્મ પણ લીધુ હતુ. સુરેખાબેનના ઘરે રિપેરિંગ માટે ગયા ત્યારે તેમણે દરવોજા ખોલ્યો. બન્નેએ પીવા માટે પાણી માંગ્યુ ત્યારે સુરેખાબેન તેમના માટે રસોડામાં પાણી લેવા ગયા. બન્ને ઉતાવળમાં તેમની પાછળ રસોડામાં ઘુસી ગયા અને ક્લોરોફોર્મ સુંઘાડી દીધુ. સુરેખાબેન ભાનમાં આવશે ત્યારે બન્નેનો ભાંડો ફોડી નાંખશે તેમ માની અંતે તેમનું મોઢુ કોથળીથી બાંધી દીધુ અને શ્વાસ ન થંભે ત્યાં સુધી ગળુ દબાવી તેમની હત્યા કરી નાંખી.